钦定古今图书集成/明伦汇编/官常典/第749卷 > 王大年 楚烟〈子凤苞〉 刘弘绪
## 钦定古今图书集成/明伦汇编/官常典/第749卷 > 王大年 楚烟〈子凤苞〉 刘弘绪

按《明外史张振秀传》，其时城破殉难者有寿张王大
年、曹州楚烟、滕县刘弘绪数人。大年举进士，历御史，
加太仆少卿，以附魏忠贤，名挂逆案，至是尽节而死。
烟举进士，历龙谿、赞皇二县，迁户部主事，解职归。及
城失守，力抗拒，子凤苞以身翼之，皆被杀，妻赵，触柱
死。弘绪由进士历洛阳知县，车驾郎中，遇变死。